जिस जगह उनका दाह संस्कार हुआ, वहां आज जयपुर में ताल-कटोरा तालाब के सामने स्थित महाराजा सवाई ईश्वरी सिंह की छतरी, गोल गुम्बजनुमाकार, ऊपर आठ व नीचे चार कोणों में बनी चार स्तभों पर खड़ी हुई है, जिसके भीतरी हिस्से में कलात्मक बेल-बूटे एवं आठ भित्ति चित्र बने हुए हैं| देशज रंगों से बने सात भित्ति चित्र रामायण के प्रसंगों से सम्बंधित हैं और एक चित्र महाभारत से।, जिस में स्वयं महाराजा ईश्वरीसिंह को भी चित्रित किया गया है। इन भित्तिचित्रों के नीचे चारों स्तंभों के कोनों पर पंख फैला कर उड़ती हुई चार परियां भी उत्कीर्ण की गयी हैं। छतरी के निर्माण के समय से ही इसमें अखण्ड ज्योति जलती आ रही है और भले ही इतिहासकार उनके शासन को कमजोर, प्रभावहीन और अनुल्लेखनीय मानते हों, स्थानीय लोगों में, 'मनोकामना पूर्ण करने वाले स्थान के रूप में' इस स्थल की मान्यता है।

ईश्वरी सिंह और जयपुर की गद्दी के लिए गृहयुद्ध
सरगासूली और कुछ किंवदंतियाँ
मृत्यु
ईश्वरी सिंह की छतरी (cenotaph)